[{"text_idx": "#000005", "text": "Nobelist tegi tumeenergias kahtleva uuringu pihuks ja po\u0303rmuks"}, {"text_idx": "#000006", "text": "Tumeenergia olemasolu kahtluse alla seadev uuring on su\u0308gavalt ekslik ja ebaoluline, leiab universumi kiireneva paisumise to\u0303estamise eest Nobeli preemia saanud astrofu\u0308u\u0308sik Adam Riess."}, {"text_idx": "#000007", "text": "\"Lugesin selle uuringu u\u0308sna po\u0303hjalikult la\u0308bi. Nende tulemused pole statistiliselt olulised, nende ja\u0308reldus pole 1a tu\u0308u\u0308pi supernoovade kosmoloogias ta\u0308htis ja selle lu\u0308kkavad u\u0308mber mitmed teised vaatlused, millel pole supernoovadega otsest seost,\" so\u0303nas Riess ERR Novaatorile antud kommentaaris."}, {"text_idx": "#000008", "text": "1a tu\u0308u\u0308pi supernoovadeta oleks olnud universumi kiireneva paisumise avastamine mo\u0303nevo\u0303rra raskem. Nende tekkeni viivad ta\u0308hed on alati sama massiga ja seeto\u0303ttu sama eredad. Sarnaselt maisemate ku\u0308u\u0308naldega mo\u0303jutab Ia tu\u0308u\u0308pi supernoovade na\u0308ivat eredust eeska\u0308tt nende kaugus."}, {"text_idx": "#000009", "text": "Kaks astronoomide ru\u0308hma teatasid mo\u0308o\u0308dunud sajandi lo\u0303pus, et kaugemalt supernoovadelt Maani jo\u0303udnud valgus oli oodatust oluliselt tuhmim ehk need asusid seega ka kaugemal. Arvestades sellega, palju oli nende valguse lainepikkus va\u0308lja venitatud, pidi paisuma universum kiirenevas tempos. Aastal 2011 anti avastuse eest Nobeli preemia."}, {"text_idx": "#000010", "text": "Ru\u0308hm Lo\u0303una-Korea astronoome eesotsas Young-Wook Lee'ga Yonsei U\u0308likoolist seadis hiljuti ilmunud to\u0308o\u0308s toonaste tulemuste u\u0308he po\u0303hieelduse kahtluse alla. To\u0308o\u0308ru\u0308hm ja\u0308reldas Linnutee la\u0308hikonnas asuvates vanades galaktikates asuvate supernoovade po\u0303hjal, et nende ereduse ja kauguse vaheline seos ei pruugi olla sedavo\u0303rd sirgjooneline. Seda saavad mo\u0303jutada ka teised tegurid, nagu galaktika kuju, selle mass ja ta\u0308heteke."}, {"text_idx": "#000011", "text": "Sellega \"o\u0303igesti\" arvestades paistavad ligikaudu 30 vanemates galaktikates asuvat Ia supernoovat liiga eredad, et universum saaks paisuda kiirenevas tempos."}, {"text_idx": "#000012", "text": "Erakordsed to\u0303endid?\"Carl Saganit tsiteerides no\u0303uavad erakordsed va\u0308ited erakordseid to\u0303endeid, kuid ma pole kindel, kas meil on tumeenergia jaoks sedavo\u0303rd erakordseid to\u0303endeid. Meie tulemused na\u0308itlikustavad, et supernoova kosmoloogiast la\u0308htuv tumeenergia, mis viis 2011. aasta Nobeli fu\u0308u\u0308sikapreemiani, vo\u0303ib olla habrastel ja valedel eeldustel po\u0303hinev moonutus,\" ma\u0308rkis Young-Wook Lee pressiteates."}, {"text_idx": "#000013", "text": "Riessi hinnangul on pall Lee ja tema kolleegide va\u0308ravas. Erakordseid to\u0303endeid peaksid esitama hoopis nemad. \"Nad va\u0308idavad, et osa nende galaktikatest on 15\u201319 miljardi aasta vanused ehk universumist oluliselt vanemad. See peab olema selgelt vale ja ja\u0308relikult ei tohiks neid to\u0308o\u0308sse u\u0308leu\u0308ldse kaasata,\" viitas astrofu\u0308u\u0308sik."}, {"text_idx": "#000014", "text": "Samuti alahindab Lee kolleegidega Riessi arvutuste kohaselt to\u0308o\u0308ga seotud ma\u0308a\u0308ramatusi. Avastuse ku\u0308nnise u\u0308letamiseks on nende tulemused liiga no\u0303rgad. Samas vo\u0303tmes po\u0303hines nende to\u0308o\u0308 vaid 30 supernooval. Teised astronoomid on jo\u0303udnud samal ajal uurida nende vanuse ja ereduse vahelisi seoseid sadade supernoovade na\u0308itel."}, {"text_idx": "#000015", "text": "Viimaks peaks tulemuste po\u0303hjal erinema Maale vo\u0303rdlemisi la\u0308hedal asuvates spiraal- ja elliptilistes galaktikates lahvatanud supernoovade kaugus vaadeldust 20\u201330 protsenti."}, {"text_idx": "#000016", "text": "Raisatud aegU\u0308htlasi to\u0303i Riess va\u0308lja, et to\u0308o\u0308 pole supernoovade kosmoloogia edendamise seisukohalt olulised. \"Nende leitud trend po\u0303hineb vanade, elliptilistes galaktikates asuvate 1a supernoovade vo\u0303rdlemisel noortes spiraalgalaktikates asuvate supernoovadega. Nende enda u\u0308le mo\u0303o\u0303detud spiraalgalaktikad ekstrapolatsiooniga kokku ei la\u0308inud ja nad heitsid need ko\u0303rvale,\" viitas astrofu\u0308u\u0308sik."}, {"text_idx": "#000018", "text": "Viimaks kinnitab tumeenergia olemasolu veel kolm nn joonlauda: kosmiline mikrolaine taustkiirgus, galaktikaparvedest pa\u0308rit ro\u0308ntgenkiirgus ja baru\u0308onide akustilised ostsillatsioonid. Galaktikate ruumilises asetuses vo\u0303ib na\u0308ha korrapa\u0308ra, mis tekkis juba varases universumis."}, {"text_idx": "#000020", "text": "\"1a tu\u0308u\u0308pi supernoovade kosmoloogia po\u0303hineb nu\u0308u\u0308dseks ligikaudu 1300 supernooval. Seega peaks olema alati skeptiline, kui va\u0308ited po\u0303hinevad vaid ku\u0308mnetel supernoovadel, tulemuste statistiline olulisus pole kuigi suur ning ja\u0308relduste puhul ma\u0308ngivad olulist rolli galaktikate omadused. Kuna omadusi on suhteliselt juhuslik hulk, vo\u0303ib neist mo\u0303ni juba puhtjuhuslikult millegi muuga kokku langeda,\" lo\u0303petas astrofu\u0308u\u0308sik."}, {"text_idx": "#000022", "text": "Uus universumikaart kinnitas, et tumeenergia on muutumatu"}, {"text_idx": "#000023", "text": "Hiidta\u0308he Betelgeuse tulevik paistab taas ere"}, {"text_idx": "#000024", "text": "Ebatavalise supernoova eredus sai seletuse"}, {"text_idx": "#000025", "text": "Nobeli fu\u0308u\u0308sikapreemia vo\u0303itjad aitasid mo\u0303ista Maa kohta universumis"}, {"text_idx": "#000026", "text": "Tumeainest po\u0303hjustatud meteoriidisadu vo\u0303is viia dinosauruste va\u0308ljasuremiseni"}, {"text_idx": "#000027", "text": "Astronoomid na\u0308gid enam kui 10 miljardi eest lahvatanud koletut supernoovat"}, {"text_idx": "#000028", "text": "100 aastat kosmoloogilist konstanti \u2013 universumi suurim mo\u0303istatus (2/2)"}, {"text_idx": "#000029", "text": "Tumeenergia vo\u0303ib universumi rebestada ja\u0308rk-ja\u0308rgult"}, {"text_idx": "#000030", "text": "Veenuse sa\u0308hvatused vo\u0303ivad olla meteoorid, mitte va\u0308lgud"}, {"text_idx": "#000032", "text": "NASA asub uurima asteroidilt toodud materjali"}, {"text_idx": "#000033", "text": "Eesti neljas satelliit saadetakse orbiidile oktoobri alguses"}, {"text_idx": "#000034", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000035", "text": "Kuul vo\u0303ib leiduda vett arvatust ma\u0308rksa va\u0308hem"}, {"text_idx": "#000036", "text": "Marsil on va\u0308he mineraale, sest puuduvad elu ja laamad"}, {"text_idx": "#000037", "text": "Musti auke vo\u0303ib olla meile la\u0308hemal kui seni teatud"}, {"text_idx": "#000038", "text": "Pa\u0308ikesesu\u0308steemi u\u0308heksas planeet vo\u0303ib olla u\u0308sna Maa mo\u0303o\u0303tu"}, {"text_idx": "#000039", "text": "Augusti lo\u0303pus saab na\u0308ha haruldast superkuud"}, {"text_idx": "#000041", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000048", "text": "O\u0303htuso\u0308o\u0308k maailma lo\u0303pus ehk mis saab elust tulevikus"}, {"text_idx": "#000049", "text": "Numbrima\u0308ng: Higgsi boson vo\u0303ib kuulutada maailmalo\u0303ppu"}, {"text_idx": "#000050", "text": "Ta\u0308na o\u0308o\u0308sel me ei sure, majamo\u0303o\u0303tu asteroid lendas Maast mo\u0308o\u0308da"}, {"text_idx": "#000051", "text": "Ajalooline tabamus: astronoomid na\u0308gid esimest korda u\u0308hinemas neutronta\u0308hti"}, {"text_idx": "#000052", "text": "Interaktiivne ajajoon: 30 aastat, mil maailm ei lo\u0303ppenudki"}, {"text_idx": "#000053", "text": "Jaheda ta\u0308he u\u0308mbrus kubiseb Maa-sarnastest planeetidest"}, {"text_idx": "#000054", "text": "Teadlased na\u0308gid esimest korda gravitatsioonilaineid"}, {"text_idx": "#000056", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]